AfriForum stuur 10 000 e-posse aan polisieminister oor plaasmoorde - AfriForum
◀ Pretoria se naamstryd nou snelwegnuus
Nog ’n plaasmoord: Mthethwa moet antwoord ▶
Oktober 3, 2013 deur Esmarie Prinsloo
Ernst Roets, adjunk uitvoerende hoof van AfriForum, het gesê dat die webblad geskep is om aan die publiek ’n platform te bied om hul sê te sê en druk op die minister te plaas.
“Mthethwa moet besef dat ons nie gaan lê nie. Hoe langer hy die plaasmoordkrisis ignoreer, hoe meer aggressief sal ons ons veldtog voer. Die voorlegging by die Verenigde Nasies is maar net die begin.”
Roets het bygevoeg dat daar ŉ legio redes bestaan waarom plaasmoorde prioritiseer moet word.
“Die vertrekpunt is die feit dat plaasmoorde ’n unieke misdaad is wat ’n unieke teenstrategie regverdig. Boere woon in afgeleë gebiede en die polisie se landelike veiligheidsplan het nog geen impak op die plaasmoordkrisis gemaak nie. Afgesien daarvan is die voorkoms van plaasmoorde buitensporig hoog en is dit dikwels onmenslik wreed.”